## Pravilnik o zdravstvenim uvjetima za rad s izvorima ionizirajućih zračenja, te mjerilima, sadržaju, načinu i rokovima čuvanja podataka o zdravstvenim pregledima osoba koje rade s izvorima ionizirajućih zračenja

### NN 76/2000 (28.7.2000.), Pravilnik o zdravstvenim uvjetima za rad s izvorima ionizirajućih zračenja, te mjerilima, sadržaju, načinu i rokovima čuvanja podataka o zdravstvenim pregledima osoba koje rade s izvorima ionizirajućih zračenja

# MINISTARSTVO ZDRAVSTVA

**1647**

Na teme­lju članka 16. stavka 6. Zakona o zaštiti od ionizirajućih
zrače­nja (»Narodne novine« broj 27/99) ministar zdravstva donosi

## PRAVILNIK

### O ZDRAVSTVENIM UVJETIMA ZA RAD S IZVORIMA IONIZIRAJUĆIH ZRAČENJA, TE MJERILIMA, SADRŽAJU, NAČINU I ROKOVIMA ČUVANJA PODATAKA O ZDRAVSTVENIM PREGLEDIMA OSOBA KOJE RADE S IZVORIMA IONIZIRAJUĆIH ZRAČENJA

Članak 1.

Ovim Pravilnikom utvrđuju se zdravstveni uvjeti za rad s izvorima
ionizirajućih zrače­nja, te mjerila, sadržaj, način i rokovi čuva­nja
podataka o zdravstvenim pre­gledima osoba koje rade s izvorima ionizirajućih
zrače­nja.

Članak 2.

Ministar
zdravstva, na osnovi nalaza i miš­lje­nja povjerenstva ovlašćuje
zdravstvene ustanove koje u svom sastavu imaju djelatnost medicine rada ili
privatne ordinacije medicine rada za obav­lja­nje pre­gleda osoba koje rade s
izvorima ionizirajućih zrače­nja.

Popis
ovlaštenih zdravstvenih ustanova i privatnih ordinacija medicine rada iz stavka
1. ovoga članka objav­ljuje se u »Narodnim novinama«.

Na
osnovi nalaza i miš­lje­nja povjerenstva ministar zdravstva može oduzeti
ovlašte­nje izdano za obav­lja­nje pre­gleda osoba koje rade s izvorima
ionizirajućih zrače­nja, ako se utvrdi da zdravstvena ustanova ili privatna
ordinacija ne ispu­njava propisane uvjete, ne izvršava svoje obveze, odnosno
ne pridržava se utvrđenih doktrinarnih kriterija  pri
zdravstvenim pre­gledima i ocjeni zdravstvene sposobnosti.

Članak
3.

Povjerenstvo
iz članka 2. ovoga Pravilnika ima tri člana koje imenuje ministar zdravstva i
to:

–
jednog člana iz Ministarstva zdravstva

–
jednog člana iz Hrvatskog zavoda za medicinu rada i

–
jednog člana iz Hrvatskog zavoda za zaštitu od zrače­nja.

Članak
4.

S
izvorima ionizirajućih zrače­nja u području nadzora oko izvora ionizirajućih
zrače­nja mogu raditi, započeti obučava­nje ili školova­nje za rad s tim
izvorima, osobe koje zadovo­ljavaju zdravstvene uvjete propisane ovim
Pravilnikom.

Članak
5.

Zdravstvene
pre­glede osoba iz članka 4. ovoga Pravilnika obav­lja i daje miš­lje­nje
o zdravstvenoj sposobnosti doktor medicine specijalist medicine rada.

Članak
6.

Zdravstveni
pre­gledi iz članka 5. ovoga Pravilnika su:

–
prethodni zdravstveni pre­gled

– redovni zdravstveni pre­gled

– prošireni nadzorni zdravstveni pre­gled

– izvanredni nadzorni zdravstveni pre­gled.

Članak 7.

Prethodni zdravstveni pre­gled obav­lja se prije početka obuke ili školova­nja
za rad ili prije početka rada s izvorima ionizirajućih zrače­nja i u svim
drugim zakonom određenim slučajevima.

Redovni zdravstveni pre­gled obav­lja se svakih 12 mjeseci nakon
prethodnog pre­gleda.

Prošireni nadzorni zdravstveni pre­gled obav­lja se svakih 5 godina
nakon prethodnog pre­gleda.

Izvanredni
nadzorni zdravstveni pre­gled obav­lja se:

–
kod djelatnika koji su primili dozu veću od doze propisane člankom 11. i 19.
Zakona o zaštiti od ionizirajućih zrače­nja

–
na osnovi prijedloga doktora medicine specijaliste medicine rada koji provodi
specifičnu zdravstvenu zaštitu ili izabranog liječnika primarne zdravstvene
zaštite.

Članak
8.

Prethodni
zdravstveni pre­gled obuhvaća:

a)
anamnestičke podatke: uzima­nje anamneze (osobne i radne), podatke o sadaš­njem
sta­nju,

b)
opći klinički pre­gled i pretrage:

–
antropometrijski podaci,

–
fizikalni pre­gled organa i organskih sustava (s posebnim osvrtom na status kože),

–
funkcionalne pretrage: EKG u mirova­nju, spirometrija,

–
laboratorijske pretrage: SE, KKS, trombociti, GUK, pre­gled mokraće: specifična
težina, bjelančevine, šećer, mikroskopski pre­gled sedimenta; kod žena
test na trudnoću,

c)
ci­ljani oftalmološki pre­gled: biomikroskopski pre­gled leće,

d)
psihologijsku obradu:

–
utvrđiva­nje općih i posebnih (poglavito perceptivnih) kognitivnih
sposobnosti ci­ljanim psihologijskim mjernim instrumentima (npr. PNT, TN, RSB,
RPM i sl.),

–
procjenu osobina ličnosti sa posebnim naglaskom na emocionalnu stabilnost i opću
adaptiranost ci­ljanim psiho­dijagnostič­kim sredstvima (npr.
standardizirani psihologijski intervju, EPQ, MMPI, Cornell indeks i sl.),

–
ispitiva­nje psihomotornih i senzomotornih sposobnosti ci­ljanim
psihodijagnostičkim sredstvima (npr. Bonardelova sinusoida, Gibsonov spiralni
labirint, CRD serija i sl.),

– procjenu motivacije standardiziranim psihologijskim intervjuom,

e) analizu kromosomskih aberacija.

Članak 9.

Redovni zdravstveni pre­gled obuhvaća:

a) uzima­nje novih anamnestičkih podataka,

b) opći klinički pre­gled i pretrage kao kod prethodnog zdrav­stvenog
pre­gleda,

c) ci­ljani oftalmološki pre­gled: biomikroskopski pre­gled leće
svake druge godine,

d) psihologijska obrada: prema indikaciji.

Članak 10.

Prošireni nadzorni zdravstveni pre­gled obuhvaća:

a) uzima­nje novih anamnestičkih podataka,

b) opći klinički pre­gled i pretrage kao kod prethodnog zdrav­stvenog
pre­gleda,

c) ci­ljani oftalmološki pre­gled: biomikroskopski pre­gled leće,

d) psihologijsku obradu kao kod prethodnog zdravstvenog pre­gleda,

e) analizu kromosomskih aberacija.

Članak 11.

Izvanredni nadzorni zdravstveni pre­gled obuhvaća:

a) anamnestičke podatke: osobne, radne, podatke o sadaš­njem sta­nju,

b) opći klinički pre­gled i pretrage kao kod prethodnog zdrav­stvenog
pre­gleda,

c) analizu kromosomskih aberacija (u slučaju prekorače­nja prim­ljene
doze).

Ostale pre­glede i pretrage određuje doktor medicine specijalist
medicine rada koji obav­lja pre­gled u ovisnosti o razlogu upućiva­nja na
izvanredni nadzorni zdravstveni pre­gled.

Članak 12.

Osoba koja radi u području nadzora mora ispu­njavati:

1. opće uvjete zdravstvene sposobnosti za radno mjesto,

2. posebne uvjete zdravstvene sposobnosti.

2.1. Referentne vrijednosti za hematološke
pretrage:

```

_______________________________________________________

			SPOL	REF. INTERVALI
_______________________________________________________
LEUKOCITI		M+Ž	3,4-9,7 X 109/L
EOZINOFILNI
GRANULOCITI		M+Ž	0-0,43 X 109/L (%)
BAZOFILNI
GRANULOCITI		M+Ž	0-0,06 X 109/L (%)
NEUTROFILNI
NESEG. GRANULOCITI	M+Ž	0-0,19 X 109/L (%)
NEUTROFILNI
SEGM. GRANULOCITI	M+Ž	2,06-6,49 X 109/L (%)
LIMFOCITI		M+Ž	1,19-3,35 X 109/L (%)
MONOCITI		M+Ž	0,12-0,84 X 109/L (%)
_______________________________________________________
			SPOL	REF. INTERVALI
_______________________________________________________
ERITROCITI		M	4.34-5.72 x 1012/L
			Ž	3.86-5.08 x 1012/L
HEMOGLOBIN		M	138-175 g/L
			Ž 	119-157 g/L
HEMATOKRIT		M	0,415-0,53
			Ž	0,356-0,47
MCV			M+Ž	86,0-100,2 fl
MCH			M+Ž	27,4-33,9 pg
MCHC			M+Ž	320-345 mg/L
TROMBOCITI		M+Ž	158-424 x 109/L
_______________________________________________________
```

Vrijednosti hematoloških testova u ponovnom zdravstvenom pre­gledu,
koje odstupaju do 5% normalnih vrijednosti ne čine ispitanika nesposobnim za
taj posao ne­go zahtijevaju ponav­lja­nje pretrage u roku od 30 dana sa skraće­njem
roka važe­nja liječničke svjedo­džbe na isti rok.

2.2.
Analiza kromosomskih aberacija

a)
Učestalost i tip kromosomskih aberacija odstupa od kontrolnih vrijednosti za opću
populaciju Republike Hrvatske ukoliko se u 200 pre­gledanih metafaza utvrdi:

–
pet ili više acentričnih fragmenata,

–
da je ukupan zbroj acentričnih fragmenata i dicentričnih kromosoma jednak ili
veći od 5,

–
dva ili više dicentričnih kromosoma,

–
jedan prstenasti kromosom.

b)
Učestalost i tip kromosomskih aberacija odgovara gor­njoj kontrolnoj
vrijednosti za opću populaciju Republike Hrvatske ukoliko se u 200 pre­gledanih
metafaza utvrdi:

–
da je ukupan zbroj acentričnih fragmenata i dicentričnih kromosoma jednak 4.

Ukoliko
učestalost i tip kromosomskih aberacija odstupa od kontrolnih vrijednosti za opću
populaciju Republike Hrvatske, ispitanik je nesposoban za rad u području
nadzora oko izvora ionizirajuće­g zrače­nja te se upućuje na kontrolni pre­gled
za 180 dana.

Ako
učestalost i tip kromosomskih aberacija odgovara gor­njoj kontrolnoj
vrijednosti za opću populaciju Republike Hrvat­ske, to ispitanika ne čini
nesposobnim za rad u području nadzora oko izvora ionizirajuće­g zrače­nja,
ne­go zahtijeva ponav­lja­nje pretraga u roku od 180 dana, sa skraće­njem
va­ljanosti liječničke svjedo­džbe na isti rok.

2.3.
Nalaz biomikroskopskog pre­gleda leće u skladu s dobi ispitanika.

2.4.
Ne­gativan nalaz bjelančevina i glukoze u urinu, specifična težina urina u
granicama referentnih vrijednosti, sediment urina bez nazočnosti cilindara i
eritrocita (kod žena do 5 eritrocita).

2.5.
Nalaz psihologijskog pre­gleda:

2.5.1.
Opće intelektualne sposobnosti iznad do­nje granice prosjeka

2.5.2.
Emocionalna stabilnost iznad do­nje granice prosjeka

2.5.3.
Perceptivne i psihomotorne sposobnosti u granicama prosjeka.

Članak
13.

S
izvorima ionizirajućih zrače­nja ne mogu raditi:

1.
žene tijekom trudnoće i

2.
žene tijekom doje­nja, ako rade s otvorenim radioaktivnim izvorima.

S
izvorima ionizirajućih zrače­nja ne mogu raditi osobe koje boluju od:

1.
bolesti krvotvornih organa: refrakterna anemija, neutropenija, trombocitopenija
(sama ili kombinirana),

2.
malignih bolesti,

3. presenilna zamuće­nja očne leće, bez obzira na uzrok,

4. bolesti endokrinih žlijezda koje zahtijevaju liječe­nje, ako se
primjenom suvremenog liječ­enja u endokrinologiji ne postiže zadovo­ljavajuća
re­gulacija određenog patofiziološkog sta­nja,

5. kožnih bolesti kroničnog tijeka i u kojih se ne očekuje potpuno
izliječe­nje uz danas poznate metode liječe­nja, uk­ljučivo i ošteće­nja
kože izazvana ionizirajućim zrače­njem,

6. bolesti ovisnosti (alkoholizam, tabletomanija, narkomanija),

7. težih duševnih i živčanih bolesti: ispod prosječne kognitivne
sposobnosti, psihoze i granični slučajevi, posttraumatski stresni poremećaji,
teži oblici neuroza, poremećaji osobnosti s izraženim asocijalnim ili
antisocijalnim ponaša­njem, akutne ili teže bolesti, oz­ljede i anomalije
središ­nje­g ili perifernog živčanog sustava, epilepsija i drugi poremećaji
svijesti,

8.
aktivne tuberkuloze,

9.
bolesti koje se očituju plućnom fibrozom,

10.
kronične obstruktivne plućne bolesti (KOPB),

11.
drugih bolesti za koje se prema suvremenim medicinskim spoznajama zna da
predstav­ljaju zapreku za rad s izvorima ionizirajućih zrače­nja.

Članak
14.

Ocjena
zdravstvene sposobnosti donosi se u roku od 10 dana od početka zdravstvenog pre­gleda,
a najkasnije u roku od 30 dana ako je potrebna dodatna medicinska obrada.

Članak
15.

Ocjena
zdravstvene sposobnosti može biti:

1.
Sposoban

2.
Privremeno nesposoban (uz navod najma­nje­g traja­nja nesposobnosti)

3.
Nesposoban

4.
Ocjena nije dana (uz navod razloga).

Ocjena
zdravstvene sposobnosti upisuje se u svjedo­­­­­­­­džbu o zdravstvenoj
sposobnosti. Kod ocjene zdravstvene sposobnosti »privremeno nesposoban« i »nesposoban«
treba navesti članak i točku ovog Pravilnika po kojima je osoba nesposobna i
šifru prema 10. Međunarodnoj klasifikaciji bolesti.

O
ocjeni zdravstvene sposobnosti izvješćuje se:

1.
pre­gledana osoba,

2.
poslodavac koji je pre­gledanog uputio na pre­gled,

3.
Hrvatski zavod za medicinu rada,

4.
Hrvatski zavod za zaštitu od zrače­­­­­­­­nja,

5.
Sanitarna inspekcija Ministarstva zdravstva.

Članak
16.

Na
ocjenu zdravstvene sposobnosti iz članka 15. ovoga Pravilnika može se uložiti
pisani prigovor u roku od 15 dana od dana uruče­­­­­­­­nja svjedo­­­­­­­­džbe
o zdravstvenoj sposobnosti.

Prigovor iz stavka 1. ovoga članka može podnijeti: pre­gledana osoba i
pravna osoba koja je pre­gledanog uputila na pre­gled ili kod koje je pre­gledani
zaposlen.

Prigovor razmatra i ponovnu ocjenu zdravstvene sposobnosti donosi
Drugostupa­­­­­­­­njsko povjerenstvo pri Hrvatskom zavodu za medicinu
rada (u da­­­­­­­­lj­­­­­­­­njem tekstu: Drugostupa­­­­­­­­njsko
povjerenstvo).

Drugostupa­­­­­­­­njsko povjerenstvo za svaki pojedinačni slučaj
imenuje ravnate­­­­­­­­lj Hrvatskog zavoda za medicinu rada.

Drugostupa­­­­­­­­njsko povjerenstvo se sastoji od predsjednika i
dva člana.

Predsjednika
i članove Drugostupa­­­­­­­­njskog povjerenstva imenuje ravnate­­­­­­­­lj
Hrvatskog zavoda za medicinu rada. Članovi Drugostupa­­­­­­­­njskog
povjerenstva mogu biti doktori medicine specijalisti medicine rada iz ovlaštenih
zdravstvenih ustanova koje u svom sastavu imaju djelatnost medicine rada ili
privatnih ordinacija medicine rada za pre­gled osoba koje rade u području
nadzora ili iz Hrvatskog zavoda za medicinu rada.

U
radu Drugostupa­­­­­­­­njskog povjerenstva ne mogu sudjelovati doktori
medicine specijalisti medicine rada koji su sudjelovali u zdravstvenom pre­gledu
i ocjeni zdravstvene sposobnosti u određenom slučaju.

Odluku
o visini naknade za rad predsjednika i članova Dru­go­stupa­­­­­­­­njskog
povjerenstva donosi Upravno vijeće Hrvatskog zavoda za medicinu rada uz
prethodnu suglasnost ministra zdravstva.

Članak
17.

Drugostupa­­­­­­­­njsko
povjerenstvo je dužno pozvati osobu koja radi u području nadzora u roku od 30
dana od primitka prigovora.

Drugostupa­­­­­­­­njsko
povjerenstvo zasjeda u Hrvatskom zavodu za medicinu rada.

Drugostupa­­­­­­­­njsko
povjerenstvo donosi ocjenu zdravstvene sposobnosti.

Ocjena
zdravstvene sposobnosti Drugostupa­­­­­­­­njskog povjerenstva je konačna.

O
ocjeni zdravstvene sposobnosti Drugostupa­­­­­­­­njskog povjerenstva
izvješćuje se:

1.
pre­gledana osoba,

2.
poslodavac koji je pre­gledanu osobu uputio na pre­gled,

3.
Hrvatski zavod za medicinu rada,

4.
Hrvatski zavod za zaštitu od zrače­­­­­­­­nja,

5.
Sanitarna inspekcija Ministarstva zdravstva.

Članak
18.

Drugostupa­­­­­­­­njsko
povjerenstvo može donijeti ocjenu zdravstvene sposobnosti bez ponovnog
zdravstvenog pre­gleda, samo na osnovi medicinske dokumentacije i to u roku od
30 dana od dana primitka prigovora.

Članak
19.

Drugostupa­­­­­­­­njskom
povjerenstvu mora biti dostupna medicinska dokumentacija o prethodnim
zdravstvenim pre­gledima, a po potrebi i medicinska dokumentacija od izabranog
liječnika primarne zdravstvene zaštite osobe koja je pozvana na pre­gled.

Članak
20.

Zdravstvena
ustanova ili privatna ordinacija medicine rada za dobiva­­­­­­­­nje ovlašte­­­­­­­­nja
za obav­­­­­­­­lja­­­­­­­­nje pre­gleda osoba koje rade u području
nadzora mora, uz zakonom propisane uvjete za početak rada i obav­­­­­­­­lja­­­­­­­­nje
djelatnosti, zaposliti ili sklopiti ugovor o obav­­­­­­­­lja­­­­­­­­nju
pre­gleda sa doktorom medicine specijalistom oftalmologom i psihologom, te
imati ili ugovorom osigurati usluge laboratorija u kojem se radi analiza
kromosomskih aberacija a koji za tu djelatnost ima ovlašte­­­­­­­­nje
ministra zdravstva.

Članak
21.

Laboratorij
u kojemu se provodi analiza kromosomskih aberacija mora raspolagati s opremom za
rad sa staničnim kulturama i svjetlosnim mikroskopom s imerzijom.

Izvješće analize kromosomskih aberacija može potpisati: doktor
medicine specijalist klinički citolog, osoba sa akademskim stup­­­­­­­­njem
magistra ili doktora znanosti iz područja biologije stanice.

Osobe
iz stavka 2. ovoga članka moraju završiti izobrazbu iz zaštite od zrače­­­­­­­­nja
sukladno važećim propisima.

Članak
22.

Ispu­­­­­­­­njava­­­­­­­­nje
uvjeta iz članka 21. ovoga Pravilnika utvrđuje povjerenstvo od tri člana koje
za svaki pojedinačni slučaj imenuje ministar zdravstva.

Odluku
o visini naknade za rad članova povjerenstva iz stav­ka 1. ovoga članka
donosi ministar zdravstva.

Članak
23.

Medicinsku
dokumentaciju na osnovi koje je donesena ocjena sukladno članku 15. ovog
Pravilnika, ovlaštena zdravstvena ustanova ili privatna ordinacija ovlaštena
za pre­gled osoba koje rade u području nadzora obvezna je trajno čuvati.

Ako
je zdravstvenoj ustanovi ili privatnoj ordinaciji za pre­gled osoba koje rade s
izvorima ionizirajućih zrače­­­­­­­­nja u skladu s člankom 2. ovog
Pravilnika oduzeto ovlašte­­­­­­­­nje za zdravstvene pre­glede osoba
koje rade s izvorima ionizirajućih zrače­­­­­­­­nja ista je obvezna
svu medicinsku dokumentaciju o obav­­­­­­­­ljenim pre­gledima dostaviti
Hrvatskom zavodu za medicinu rada koji je treba trajno čuvati, odnosno predati
zdravstvenoj ustanovi ili privatnoj ordinaciji ovlaštenoj za pre­gled osoba
koje rade u području nadzora oko izvora ionizirajućih zrače­­­­­­­­nja,
a koja će preuzeti poslove.

Članak
24.

Ovlaštena
zdravstvena ustanova ili privatna ordinacija ovlaštena za pre­gled osoba koje
rade s izvorima ionizirajućih zrače­­­­­­­­nja obvezna je jednom godiš­­­­­­­­nje
dostaviti podatke o obav­­­­­­­­ljenim zdravstvenim pre­gledima osoba
koje rade u području nadzora Hrvatskom zavodu za medicinu rada, na način na
koji to određuje Upravno vijeće Hrvatskog zavoda za medicinu rada.

Članak
25.

Ovaj
Pravilnik stupa na snagu osmog dana od dana objave u »Narodnim novinama«.

Klasa:
011-01/00-01/0087
Urbroj: 534-02-30-00-0001
Zagreb, 7. srp­­­­­­­­nja 2000.

Ministar
**prof. dr. sc. Ana Stav­­­­­­­­ljenić-
Rukavina,** v. r.

Pravilnik, NN 76/2000-1647